Timo Sandberg

Timo Sandberg (s. 1946 Lahti) on suomalainen kirjailija. Hän on työskennellyt toimittajana ja metsurina sekä metallimiehenä. Metallityöväen liiton toimitsijana hän oli yli 30 vuotta. Hän on kirjoittamisen lisäksi toiminut opettajana ammattiliittonsa Murikka-opiston kirjoittajakursseilla. Sandberg on myös toimittanut useita metallityöläisten ammattiosastojen historiikkeja. 

Timo Sandbergillä on laajahko ja monipuolinen tuotanto, mutta ensisijaisesti hän on dekkaristi. Etsiväkomisario Heittolasta kertovan sarjan rinnalle on viime vuosina alkanut muotoutua Otso Kekki -sarja.

Dekkarien ja romaanien ohella Sandberg on kirjoittanut myös toimittajien työstä. Onpa hän kirjoittanut lapsillekin, muun muassa hevosaiheisen omien tyttärien harrastuksesta kumpuavan teoksen. Merkittävä teos on kirjailijan omien nuoruusvuosien kokemuksiin perustuva lentojätkistä kertova Elämänluukku, jossa on myös osin dekkarimainen juonenkulku dokumentaarisessa ympäristössä Kuhmoisten salomaastossa.

Teokset

Komisario Heittola -sarja

Otso Kekki -sarja

Muut aikuistenromaanit

Nuortenromaanit

Tietokirjat

Lähteet 

Suomalaiset kirjailijat
Vuonna 1946 syntyneet
Elävät henkilöt